Neretas pagasts

**Neretas pagasts** ir viena no Aizkraukles novada administratīvajām teritorijām tā dienvidaustrumos, Lietuvas pierobežā. Robežojas ar sava novada Pilskalnes un Zalves pagastiem un Jēkabpils novada Saukas un Rites pagastiem.

## Daba
Dienvidaustrumu daļa atrodas Sēlijas paugurvalnī, ziemeļrietumu daļa - Viduslatvijas zemienes Taurkalnes līdzenumā. Augstākā vieta - Andžānu kalns (120,4 m vjl.).

### Hidrogrāfija
#### Upes
* Dienvidsusēja
** Dūņupe
** Salāte
* Neretiņa

#### Ezeri
* Štulva ezers (18,1 ha), atrodas Štulva purvā

#### Purvi
* ziemeļrietumu stūrī atrodas daļa no Čeidānu purva. Purva kopējā platība 1 263 ha
* Štulva purvs (461 ha)
* Rēķa purvs (296 ha)

## Vēsture
Pēc 1920. gada agrārās reformas Neretas muiža sadalīta 185 vienībās ar kopplatību 2372 ha, Neretas mācītājmuiža sadalīta 131 vienībā ar kopplatību 692 ha. 
1935. gadā Neretas pagasta platība bija 156,4 km² un tajā dzīvoja 3113 iedzīvotāji. 1945. gadā pagastā izveidoja Neretas, Pilskalnes un Salates ciema padomes, bet pagastu 1949. gadā likvidēja. 1950. gadā Neretai piešķīra strādnieku ciemata statusu, bet Neretas ciemu 1954. gadā pievienoja Lones ciemam. 1957. gadā Neretas strādnieku ciematam pievienoja Salates ciemu, izveidojot Neretas lauku teritoriju, kurai 1961. gadā pievienoja daļu Lones ciema. 1990. gadā Nereta zaudēja pilsētciemata statusu un kopā ar lauku teritoriju tika reorganizēta par Neretas pagastu. 2009. gadā Neretas pagastu iekļāva Neretas novadā. 2021. gadā, kā viena no Neretas novada administratīvajām teritorijā iekļāva Aizkraukles novadā.

### Pieminekļi
Valsts aizsargājamie kultūras pieminekļi:
* nr. 3.: rakstnieka J.Jaunsudrabiņa dzīves vieta "Riekstiņos" (1880-1886)
* nr. 119.: Muldenieku pilskalns (Upurkalns) pie Muldeniekiem
* nr. 6161.: Neretas luterāņu baznīca Rīgas iela 2, Nereta (1593. - 17. gs. s.)
* nr. 2900.: Cilnis Neretas luterāņu baznīcas fasādē (1593)
* nr. 2901.: Neretas luterāņu baznīcas ērģeles (1893)
* nr. 2904.: Kapa plāksne - piemineklis G. Efernam Neretas luterāņu baznīcā (1596)	
* nr. 2908.: Neretas luterāņu baznīcas vitrāža (1900)	
* nr. 6162.: Neretas muižas apbūve (16. gs. b. - 19. gs.)
* nr. 6163.: Neretas muižas pils (16. gs. b. - 18. gs.)
* nr. 6164.: Neretas muižas parks (18. gs. 2. p.)

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir **[[Nereta]]** (pagasta un novada centrs), Neretaslauki, Svajāni.

### Ievērojamas personības
Neretas pagastā dzimuši:
* Mikus Skruzītis jeb Skruzīšu Mikus (1861—1905), latviešu etnogrāfs un folklorists
* Jānis Jaunsudrabiņš (1877—1962), rakstnieks un gleznotājs
* Augustins Liepinis (*Augustinas Liepinis*; 1896—1977), lietuviešu katoļu mācītājs, literāts un tulkotājs
* Jānis Veselis (1896—1962) — rakstnieks
* Kārlis Pelēkais (1896—1938, dzimis Kārlis Upmalis), dzejnieks, revolucionārs
* Velta Toma (1912—1999), dzejniece
* Mirdza Kļava, (1924—2019) īstajā vārdā Mirdza Grigule, latviešu rakstniece, māksliniece un skolotāja

## Saimniecība
Pagastā darbojas Nertas HES.
### Transports

## Izglītība un kultūra

## Attēlu galerija

Attēls:audzes kalns.JPG|Skats no Audzes kalna
Attēls:zalve5.JPG|Dižkoks pie Neretas mežniecības
Attēls:neretas muiza1.JPG|Neretas muižas parks
Attēls:neretas muiza2.JPG|Neretas muižas drupas
Attēls:neretas muiza3.JPG|Neretas muižas drupas
Attēls:neretas muiza4.JPG|Muižas durvis
Attēls:muzejs riekstini.JPG|Celiņš uz muzeju "Riekstiņi"
Attēls:muzejs riekstini2.JPG|Jaunsudrabiņa muzejs "Riekstiņi"
Attēls:muzejs riekstini3.JPG|Muzeja plans
Attēls:kiskukapi.JPG|Ķišku kapi
Attēls:neretaslauki.JPG|Robeža Neretaslaukos
Attēls:indulanu kapi.JPG|Indulānu kapi
Attēls:smiltaines kapi nereta.JPG|Smiltaines kapi
Attēls:P73 nereta.JPG |Tilts pāri Dienvidsusējai pie Neretas
Attēls:Dsuseja pie neretas.JPG|Dienvidsusēja pie Neretas
Attēls:starp neretu un neretaslaukiem.JPG |Autocels P75 starp Neretu un Neretaslaukiem
Attēls:dunupe.JPG |Dūņupe pie autoceļa P73


## Atsauces